Document ID: 32009R0417

REGULAMENTUL (CE) NR. 417/2009 AL COMISIEI
din 20 mai 2009
de înregistrare a unei denumiri în Registrul denumirilor de origine protejate și al indicațiilor geografice protejate [Mariánskolázeňské oplatky (IGP)]
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (1), în special articolul 7 alineatul (4),
întrucât:
(1)
În conformitate cu articolul 6 alineatul (2) din Regulamentul (CE) nr. 510/2006 și în temeiul articolului 17 alineatul (2) din regulamentul respectiv, cererea depusă de Republica Cehă pentru înregistrarea denumirii „Mariánskolázeňské oplatky” a fost publicată în Jurnalul Oficial al Uniunii Europene (2).
(2)
Germania a depus o declarație de opoziție la înregistrare în conformitate cu articolul 7 alineatul (3) literele (a) și (d) din Regulamentul (CE) nr. 510/2006.
(3)
Printr-o scrisoare din 5 martie 2008, Comisia a invitat părțile interesate să procedeze la consultările reciproce corespunzătoare. Cu toate că nu s-a ajuns la niciun acord între Republica Cehă și Germania în termen de șase luni, Germania și-a retras declarația de opoziție la 12 martie 2009.
(4)
Prin urmare, denumirea respectivă trebuie înregistrată,
ADOPTĂ PREZENTUL REGULAMENT:
Articolul 1
Se înregistrează denumirea care figurează în anexa la prezentul regulament.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 20 mai 2009.

Labels: 3
17
18
6